DITTO โชว์กำไร Q3 โต 44% หนุนงวด 9 เดือนทะลุ 192 ลบ.
DITTO โชว์กำไรไตรมาส 3/65 โต 44% แตะ 70.54 ลบ. จากปีก่อนกำไร 49.03 ลบ. หลังคุมค่าใช้จ่ายได้อย่างมีประสิทธิภาพ หนุนงวด 9 เดือนทะลุ 192 ลบ. โต 49% จากปีก่อนกำไร 128.82 ลบ.
DITTO โชว์กำไรไตรมาส 3/65 โต 44% แตะ 70.54 ลบ. หลังคุมค่าใช้จ่ายได้อย่างมีประสิทธิภาพ หนุนงวด 9 เดือนทะลุ 192 ลบ. โต 49%
14 พ.ย. 2565

บริษัท ดิทโต้ (ประเทศไทย) จำกัด (มหาชน) หรือ DITTO รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยนายฐกร รัตนกมลพร ประธานเจ้าหน้าที่บริหาร DITTO เปิดเผยว่า ผลประกอบการของบริษัทฯ และบริษัทย่อยในรอบ 9 เดือนของปี 65 มีรายได้จากการขายและบริการ 948.94 ล้านบาท เพิ่มขึ้น 97.95 ล้านบาท คิดเป็นอัตราเพิ่มขึ้น 12% และมีกำไรสุทธิ 192.81 ล้านบาท เพิ่มขึ้น 63.36 ล้านบาท คิดเป็นอัตราเพิ่มขึ้น 49% เทียบกับช่วงเดียวกันของปีก่อน ขณะที่ไตรมาส 3/2565 มีรายได้จากการขาย 289.34 ล้านบาท มีกำไรสุทธิเพิ่มขึ้น 70.54 ล้านบาท หรือคิดเป็นอัตราเพิ่มขึ้น 44%
“ปัจจัยที่ทำให้ ดิทโต้ และบริษัทย่อยยังรักษากำไรได้อย่างต่อเนื่องและมีอัตราเพิ่มขึ้น เป็นเพราะการให้บริการพัฒนาระบบบริหารจัดการเอกสารและข้อมูลในรูปแบบดิจิทัล “ Data&amp;Document Management Solution” พร้อมทั้งพัฒนาระบบบริหารจัดการเอกสารที่เรียกว่า “dap”( data accelerate projection) ซึ่งเน้นภาครัฐโดยเฉพาะ เพื่อรองรับการปฏิบัติงานราชการตาม พ.ร.บ.ปฏิบัติราชการทางอิเลคทรอนิกส์ รวมถึงมีรายได้เพิ่มสูงขึ้นจากงานรับเหมาวิศวกรรมเทคโนโลยีในโครงการของหน่วยงานราชการต่างๆ ที่มีงานโครงการขนาดใหญ่หลายโครงการ “นายฐกร กล่าว